Директива број 25
Фирер и Врховни Командант Оружаних Снага
Фиреров Врховни штаб
27. март 1941. године

13 копија

1.	Војни пуч у Југославији изменио је политичку ситуацију на Балкану. Југославију треба сматрати непријатељем и у случају да ускоро да изјаву лојалности, па је стога треба разбити што је могуће пре.

2.	Моја намера је да концентричном операцијом  са простора Ријека – Грац, с једне стране, и са простора око Софије, с друге стране, упаднем у Југославију општим правцем према Београду и да њену војску уништим, с тим да њен крајњи јужни део одвојим од њене територије и узмем у своје руке као базу за продужење немачко-италијанске офанзиве против Грчке. 
Из војнопривредних разлога важно је да се успостави саобраћај на Дунаву и поседну рудници бакара у Бору. 
Покушаћемо да придобијемо Мађарску и Бугарску за учесвовоање у операцијама, остављајући им могућност враћања Бачке и Македоније. 
Политичким обећањеима Хрватској биће проширена унутрашњополитичка затегнутост у Југославији. 

3.	У појединостима наређујем следеће:

а) Чим буду прикупљене довољне снаге и временске прилике то допусте, ваздухопловство ће даноноћним ваздушним нападаима разорити теренска постројења (ратне аеродороме) југословенског ваздухопловства, као и Београд.

b) Подухват „Марита“ отпочеће по могућности истовремено – никако раније – засад с ограниченим циљем да се заузме солунска котлина и висораван Едеса; 18. армијски корпус може при том напредовати преко југословенске територије. 
	Искористити повољне прилике за спречавање планског отварања фронта између Олимп и висинског предела Едесе.

c) За напад који ће уследити са простора око Софије у правцу северозапада и са простора Ћустендил – Горња Џумаја у западном правцу, могу се употребити све у Бугарској и Румунији расположиве снаге, с тим да као осигурање нафтоносних подручја Румуније, осим противавионских снага, остану и снаге у јачини око једне дивизије. 
Осигурање на турској граници, за сада, препустити Бугарима. У њиховој позадини као ослонац поново ће бити припремљена једна немачка јединица, највероватније оклопна дивизија. 

d) Удар напраљен општим правцем од Граца према југоистоку треба извршити чим се прикупе за то потребне снаге. Копненој војсци се препушта одлука о томе да ли ће ради отварања границе прелазити преко мађарске територије. 
Осигурања на југословенској граници одмах појачати.
Исто тако, као и на бугарској граници, важни објекти се могу заузети и пре почетка општег напада, истовремено са ваздушним нападом на Београд. 

e) Ваздухопловство ће са две нападне групе потпомагати операције 12. армије, као и ударне групе које ће образовати на простору око Граца. Оно ће у ту сврху усмеравати тежиште дејства према временском развоју операција копнене восјке. За развој и напад могу се искористити и мађарске ваздухопловне базе. 
Испитати да ли треба употребити 10. ваздухопловни корпус за акцију са италијанске територије. Међутим, заштитна пратња транспорта  за Африку мора остати загарантована. 
Продужити са припремама за освајање острва Лемноса, али заповест за извршење издаћу лично. 
Треба се постарати за довољну противваздушну одбрану Граца, Клагенфурта, Филаха и Лоебена, као и Беча. 

4.	Врховна команда оружане силе склопиће најпре начелне споразуме са Италијом. 
Копнена војска предвидеће штаб за везу са италијанском 2. армијом и Мађарима. 
Овлашћује се Ратно ваздухопловство да се о разграничењу оперативних ваздушних простора у односу на италијанско и мађарско ваздухопловство већ сада  споразуме са Врховним командантима дотичних држава. 
Снабдевање мађарских ваздухопловних база може да отпочне одмах. 

5.	Господа главни команданти известиће ме преко Врховне команде Оружаних снага о намераваном вођењу операција и о питањима у вези с тим.
 

Адолф Хитлер

Литература: 

 Михаило Марић, „Уништити Југославију“ – Хитлер и немачки генерали у Априлском рату 1941., Вук Караџић, Београд, 1984.г.

Трећи рајх
Краљевина Југославија

bs:Direktiva broj 25